b'\n_START_ARTICLE_\nMirko Vujkovi\xc4\x87\n_START_PARAGRAPH_\nMirko Vujkovi\xc4\x87 (Pali\xc4\x87, 22. velja\xc4\x8de 1943. - 5. rujna 2015.), dugogodi\xc5\xa1nji \xc5\xa1portski radnik, svestrani \xc5\xa1porta\xc5\xa1, uspje\xc5\xa1ni rukometa\xc5\xa1, hokeja\xc5\xa1 i vaterpolist, vi\xc5\xa1edesetljetni trener svih selekcija u hokeja\xc5\xa1kom i vaterpolo klubu "Spartak", iz zajednice ba\xc4\x8dkih Hrvata. Osobito je strastveno \xc5\xbeivio za vaterpolo._NEWLINE_\xc5\xa0portom se po\xc4\x8deo bviti jo\xc5\xa1 davno na Pali\xc4\x87u gdje je s drugovima, ovisno o sezoni, igrao prvo vaterpolo, a potom zimi,kada bi se jezero zaledilo, hokej. Glede rukometa njime se bavio aktivno, igraju\xc4\x87i u mom\xc4\x8dadi beogradskog Partizana. Zarana se opredijelio za zvanje \xc5\xa1portskog trenera. U Pragu je zavr\xc5\xa1io Vi\xc5\xa1u trenersku \xc5\xa1kolu, smjer hokej. Prema Vujkovi\xc4\x87evim rije\xc4\x8dima, hokej mu je prvi \xc5\xa1port u srcu i najve\xc4\x87a \xc5\xa1portska ljubav, a i glede samih ostvarenih rezultata te \xc4\x8dinjenice da je u raznim dobnim skupinama vodio reprezentaciju od 1980. do 1995. godine. Specifi\xc4\x8dnost ravni\xc4\x8darske Subotice, koja ima veliku tradiciju u dva posve netipi\xc4\x8dna \xc5\xa1porta za mati\xc4\x8dni prostor (vaterpolo i hokej na ledu), Vujkovi\xc4\x87 je obrazlagao velikim zaslugama bra\xc4\x87e Ladocki za razvitak hokeja i vaterpola, koji su Suboti\xc4\x8dane, ovisno o godi\xc5\xa1njem dobu i sezoni, trenirali i u\xc4\x8dili na Pali\xc4\x87u._NEWLINE_U rukometu, hokeju i vaterpolu djelovao je Vujkovi\xc4\x87 punih 40 godina. Cijelu svoju \xc5\xa1portsku karijeru proveo je u suboti\xc4\x8dkom Spartaku._NEWLINE_Postigao je ove rezultate u klupskom \xc5\xa1portu: 1981./1982. drugo mjesto s juniorima; 1982./1983. prvo mjesto s juniorima; 1983./1984. prvo mjesto s juniorima; 1994./1995. prvo mjesto s juniorima i pionirima, a drugo mjesto s kadetima; 1995./1996. prvo mjesto s juniorima, po\xc4\x8detnicima a i iste godine i prvo mjesto sa mla\xc4\x91im po\xc4\x8detnicima dok je s kadetima osvojio drugo mjesto._NEWLINE_U reprezentaciji u hokeju na ledu bio je trener od 1980. do 1984. godine za uzrast od 18 godina, zatim 1992/1993. trener za seniorsku selekciju i ponovo od 1994. do 1997. godine za uzrast od 18 godina. S hokeja\xc5\xa1kim reprezentativnim selekcijama kao trener postigao je ove rezultate: 1980./1981. bron\xc4\x8dana medalja; 1982./1983. zlatna medalja; 1995./1996. srebrna medalja. Hokejem se bavio do kasne \xc5\xbeivotne dobi. I u 63. godini, tri puta tjedno igrao je hokej s veteranima Spartaka. Osobno se ponosio s nekoliko titula prvaka dr\xc5\xbeave u mla\xc4\x91im kategorijama, od pionirskih do juniorskih, posebice dvije juniorske titule prvaka biv\xc5\xa1e SFRJ, a u reprezentativnoj konkurenciji osvajanje drugog mjesta 1981. godine u B skupini svjetskog prvenstva za seniore. _NEWLINE_Vaterpolo je igrao u Spartaku do 1979., nakon \xc4\x8dega je nastavio raditi kao trener. Vaterpolski rad u VK Spartaku nije pro\xc5\xa1ao nezapa\xc5\xbeeno, zbog \xc4\x8dega je dobio puno priznanja i nagrada za rad i doprinos u unapre\xc4\x91ivanju vaterpola. Me\xc4\x91u ostalima su diploma za uspjeh u natjecateljskoj sezoni 1995. god plasman u vi\xc5\xa1i rang JUVAL \xe2\x80\x93 B , za osvojeno 2. mjesto prvenstva Vojvodine za juniore i kadete, diplomu za uspjeh u sezoni 1997./98., sudjelovanje u poluzavr\xc5\xa1nici kupa Jugoslavije , osvojeno 1. mjesto u JUVAL \xe2\x80\x93 A/A2 , osvojeno 7. mjesto u JUVAL \xe2\x80\x93 A. Vojvo\xc4\x91anski vaterpolski savez dodijelio mu je priznanja za uspje\xc5\xa1ni trenerski rad: diplomu za osvojeno 6. mjesto u prvenstvu Jugoslavije za kadete 1992. god; za trenerski rad u seniorskim, juniorskim i kadetskim selekcijama s rezultatom 5.-7. mjesto JAL 94 , 11 mjesto seniori \xe2\x80\x93 amateri Vojvodine 94, 1. mjesto omladinci Vojvodine 94 , 3. mjesto kadeti Vojvodine 94. Uz sve te rezultate, vojvo\xc4\x91anski vaterpolski savez dao mu je priznanje za dugogodi\xc5\xa1nji rad i postignute rezultate na unapre\xc4\x91enju vaterpolo sporta u Vojvodini od 1975. do 2000. godine. Vaterpolo savez Jugoslavije dao mu je diplomu za uspje\xc5\xa1an trenerski rad, diplomu za osvojeno 2. mjesto u YUWAL \xe2\x80\x93 B - 97._NEWLINE_2005. Yu eco RTV dodijelila mu je nagradu za najboljeg trenera za veliki doprinos \xc5\xa1portu u Subotici i Srbiji._NEWLINE_2015. je prilikomproslave 70 godina postojanja Sportskog dru\xc5\xa1tva "Spartak" bio je jedan od dobitnika priznanja za izuzetan rad i doprinos razvoju ovog sportskog dru\xc5\xa1tva._NEWLINE_Umro je 5. rujna 2015. godine. Pokopan je na Sen\xc4\x87anskom groblju u Subotici.'